Ehdotus: neuvoston päätös yhteisön puolesta elintarvikeapukomiteassa omaksuttavasta kannasta elintarvikeapua koskevan vuoden 1999 yleissopimuksen voimassaolon jatkamiseen /* KOM/2008/0303 lopull. */





[pic] | EUROOPAN YHTEISÖJEN KOMISSIO | Bryssel 13.5.2008 KOM(2008) 303 lopullinen Ehdotus: NEUVOSTON PÄÄTÖS yhteisön puolesta elintarvikeapukomiteassa omaksuttavasta kannasta elintarvikeapua koskevan vuoden 1999 yleissopimuksen voimassaolon jatkamiseen (komission esittämä) PERUSTELUT 1. EHDOTUKSEN TAUSTA Vuoden 1995 kansainvälinen viljasopimus käsittää kaksi osaa: elintarvikeapua koskevan vuoden 1999 yleissopimuksen ja viljojen kauppaa koskevan vuoden 1995 yleissopimuksen. Yhteisö teki elintarvikeapua koskevan vuoden 1999 yleissopimuksen neuvoston päätöksellä 2000/421/EY. Yleissopimuksen voimassaoloa jatkettiin elintarvikeapukomitean 96. istunnossaan 1. kesäkuuta 2007 tekemällä päätöksellä 30. kesäkuuta 2008 asti. Viljojen kauppaa koskevan vuoden 1995 yleissopimuksen (GTC) voimassaoloa jatkettiin viljaneuvoston 25. istunnossaan 11. kesäkuuta 2007 tekemällä päätöksellä 30. kesäkuuta 2009 asti. On sekä komission että jäsenvaltioiden edun mukaista tehdä nykyiseen yleissopimukseen tiettyjä muutoksia. Tästä syystä jäsenten olisi yleisestä sopimuksesta keskusteltava näistä muutoksista, kun elintarvikeapua koskevasta yleissopimuksesta neuvotellaan uudelleen. Yleissopimuksen uudelleenneuvotteluja on lykätty, jotta niissä voidaan ottaa huomioon WTO:n Dohan kehitysohjelmaa koskevien neuvottelujen lopputulos. Vaikka olisi toivottavaa sisällyttää yleissopimukseen Dohan neuvottelujen lopputulokset, ottaen huomioon kyseisiin neuvotteluihin käytetty huomattavan pitkä aika sekä epävarmuus niiden päätökseen saattamisen ajankohdasta, komissio aikoo Euroopan yhteisöjen ja jäsenvaltioiden puolesta vaatia seuraavassa elintarvikeapua koskevaan yleissopimukseen liittyvässä, kesäkuussa 2008 Lontoossa pidettävässä kokouksessa elintarvikeapua koskevan yleissopimuksen uudelleenneuvottelujen käynnistämistä. Tämän vuoksi katsotaan, että elintarvikeapua koskevan yleissopimuksen voimassaoloa on tarpeen jatkaa vuodella. Näin yleissopimuksen uudelleenneuvotteluihin saadaan riittävästi aikaa. Komissio hoitaa elintarvikeapua koskevan vuoden 1999 yleissopimuksen tarkistuksen Euroopan yhteisön puolesta sille 27. marraskuuta 2003 tehdyllä neuvoston päätöksellä annettujen neuvotteluvaltuuksien mukaisesti. - Voimassa olevat aiemmat säännökset Neuvoston päätös 2000/421/EYNeuvoston päätös 2006/906/EYNeuvoston päätös 2007/317/EY - Johdonmukaisuus suhteessa unionin muuhun politiikkaan ja muihin tavoitteisiin Tämä päätös on johdonmukainen viljojen kauppaa koskevan vuoden 1995 yleissopimuksen kanssa, joka pysyy voimassa 30. kesäkuuta 2009 asti. 2. KUULEMISET JA VAIKUTUSTEN ARVIOINTI Neuvoston elintarvikeapua käsittelevään työryhmään 15. helmikuuta 2008 kokoontuneet jäsenvaltiot kannattivat komission ehdotusta elintarvikeapua koskevan vuoden 1999 yleissopimuksen jatkamisesta yhdellä vuodella eli 30. kesäkuuta 2009 asti. Asiasta päätetään seuraavassa elintarvikeapua koskevaan vuoden 1999 yleissopimukseen liittyvässä kokouksessa, joka pidetään Lontoossa vuoden 2008 kesäkuun alussa. - Asiantuntijatiedon käyttö Ulkopuolisia asiantuntijoita ei tarvittu. - Vaikutusten arviointi Ei sovelleta. 3. EHDOTUKSEEN LIITTYVÄT OIKEUDELLISET NÄKÖKOHDAT - Oikeusperusta EY:n perustamissopimuksen 181 artikla yhdessä 300 artiklan 2 kohdan kanssa. - Toissijaisuusperiaate Ehdotus kuuluu yhteisön jaettuun toimivaltaan. - Suhteellisuusperiaate Ehdotus on suhteellisuusperiaatteen mukainen. - Sääntelytavan valinta Ehdotettu sääntelytapa: neuvoston päätös. Muut säädöslajit eivät soveltuisi seuraavasta syystä: tämä on ainoa keino ilmaista Euroopan yhteisön kanta elintarvikeapukomiteassa. 4. TALOUSARVIOVAIKUTUKSET Elintarvikeapua koskevan yleissopimuksen voimassaolon jatkaminen tarkoittaa sitä, että yhteisön on edelleen maksettava osuutensa kansainvälisen viljasopimuksen hallinnollisesta talousarviosta, joka kattaa molemmat yleissopimukset. Osuus kuuluu yhteisön talousarvion alamomenttiin 05 06 01 (Kansainväliset maataloussopimukset). Tämän ehdotuksen arvioidut kustannukset ovat 0,440 miljoonaa euroa, mutta ne on otettu huomioon jo viljo jen kauppaa koskevan vuoden 1995 yleissopimuksen viimeisimmän jatkamisen yhteydessä. Elintarvikeapua koskevan vuoden 1999 yleissopimuksen voimassaolon jatkaminen tarkoittaa sitä, että Euroopan yhteisön ja sen jäsenvaltioiden vuotuisia sitoumuksia toimittaa elintarvikeapua yleissopimuksen III artiklan e alakohdan mukaisesti jatketaan vuodella. Ottaen huomioon elintarvikkeiden hintojen ja kuljetuskustannusten nousu (korkeiden energianhintojen vuoksi), joka vaikuttaa komission elintarvikeapua koskevan vuoden 1999 yleissopimuksen noudattamiseksi tekemistä sitoumuksista aiheutuviin kustannuksiin, komissio kartoittaa parhaillaan määrärahatarpeita ja keinoja hankkia lisävaroja kyseisten sitoumusten täyttämiseen mahdollisesti liittyvien puutteiden korjaamiseksi. PÄÄTELMÄT Komissio ehdottaa, että neuvosto antaa elintarvikeapua koskevan vuoden 1999 yleissopimuksen XXV artiklan b alakohdan mukaisesti komissiolle valtuudet äänestää Euroopan yhteisön nimissä tämän yleissopimuksen voimassaolon jatkamisen puolesta siten, että se on voimassa vielä vuoden eli 30 päivään kesäkuuta 2009 asti, sillä viljojen kauppaa koskeva vuoden 1995 yleissopimus pysyy voimassa kyseiseen päivään asti, kuten elintarvikeapua koskevan vuoden 1999 yleissopimuksen XXV artiklan a alakohdassa määrätään. Ehdotus: NEUVOSTON PÄÄTÖS yhteisön puolesta elintarvikeapukomiteassa omaksuttavasta kannasta elintarvikeapua koskevan vuoden 1999 yleissopimuksen voimassaolon jatkamiseen EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 181 artiklan yhdessä sen 300 artiklan 2 kohdan toisen alakohdan kanssa, ottaa huomioon komission ehdotuksen, sekä katsoo seuraavaa: 1. Yhteisö teki elintarvikeapua koskevan vuoden 1999 yleissopimuksen, jäljempänä ’yleissopimus’, neuvoston päätöksellä 2000/421/EY[1], ja sen voimassaoloa jatkettiin elintarvikeapukomitean kesäkuussa 2003, kesäkuussa 2005 ja kesäkuussa 2007 tekemillä päätöksillä siten, että se on voimassa 30 päivään kesäkuuta 2008. 2. Yleissopimuksen voimassaolon jatkaminen edelleen yhdellä vuodella on sekä yhteisön että sen jäsenvaltioiden etujen mukaista. Yleissopimuksen XXV artiklan b alakohdan mukaan voimassaolon jatkamisen edellytyksenä on, että viljojen kauppaa koskeva vuoden 1995 yleissopimus on edelleen voimassa saman ajan. Viljojen kauppaa koskeva vuoden 1995 yleissopimus on edelleen voimassa 30 päivään kesäkuuta 2009 asti. Komissio, joka edustaa yhteisöä elintarvikeapukomiteassa, olisi sen vuoksi valtuutettava neuvoston päätöksellä äänestämään sopimuksen jatkamisen puolesta, ON PÄÄTTÄNYT SEURAAVAA: Ainoa artikla Euroopan yhteisön kanta elintarvikeapukomiteassa on äänestää elintarvikeapua koskevan vuoden 1999 voimassaolon jatkamisen puolesta siten, että yleissopimus on voimassa vielä yhden vuoden, sillä viljojen kauppaa koskeva vuoden 1995 yleissopimus on edelleen voimassa saman ajan eli 30 päivään kesäkuuta 2009 asti. Euroopan yhteisön kanta elintarvikeapukomiteassa on vaatia elintarvikeapua koskevan vuoden 1999 yleissopimuksen uudelleenneuvottelun käynnistämistä viipymättä. EY aikoo korostaa seuraavassa elintarvikeapua koskevaan yleissopimukseen liittyvässä kokouksessa kesäkuussa 2008, että uudelleenneuvottelut on aloitettava kiireellisesti tavoitteena saattaa ne päätökseen vuoden 2009 kesäkuun lopussa, jolloin myös jatketun elintarvikeapua koskevan vuoden 1999 yleissopimuksen voimassaolo päättyy. Komissio valtuutetaan ilmaisemaan tämä kanta elintarvikeapukomiteassa. Tehty Brysselissä Neuvoston puolesta Puheenjohtaja SÄÄDÖKSEEN LIITTYVÄ RAHOITUSSELVITYS Toimintalohko: Maatalous ja maaseudun kehittäminen Toiminto: Maatalouden ja maaseudun kehittämisen toimintalohkon kansainväliset näkökohdat | TOIMENPITEEN NIMI: ELINTARVIKEAPUA KOSKEVAN VUODEN 1999 YLEISSOPIMUKSEN VOIMASSAOLON JATKAMINEN (Yhteisön rahoitusosuus kansainväliselle viljaneuvostolle) | 1. BUDJETTIKOHTA JA -OTSAKE Otsake 4 – Euroopan unioni kansainvälisenä toimijana05 06 01: Kansainväliset maataloussopimukset 2. NUMEROTIEDOT 2.1. Toimenpiteen kokonaismääräraha: 440 000 euroa yleissopimuksen jatkamiseksi yhdellä vuodella 2.2. Toimenpiteen soveltamisaika: 1.7.2008–30.6.2009 (vuoden 2009 talousarvio) 2.3. Yhteensopivuus rahoitussuunnitelman ja rahoitusnäkymien kanssa X Ehdotus on nykyisen rahoitussuunnitelman mukainen. 2.5. Vaikutukset tuloihin X Ehdotuksella ei ole vaikutuksia tuloihin (kyseessä ovat toimenpiteen toteuttamiseen liittyvät tekniset näkökohdat). 3. BUDJETTITIEDOT Menolaji | Uusi | EFTA osallistuu | Ehdokasmaat osallistuvat | Rahoitusnäkymien otsake | Pakoll. | Jakso-tetut määrä-rahat | EI | EI | EI | 4 EU kansainvälisenä toimijana | 4. OIKEUSPERUSTA Perustamissopimuksen 181 artikla yhdessä 300 artiklan 2 kohdan kanssa.Neuvoston päätös 96/88/EY, tehty 27.1.1996 (EYVL L 21, 27.1.1996) sekä neuvoston päätökset 2001/C 195/01 (EYVL C 195, 11.7.2001) ja 2000/421/EY (EYVL L 163, 4.7.2000). 5. KUVAUS JA PERUSTELUT 5.1. Yhteisön tuen tarve Erityisesti maatalousalansa taloudellisen merkityksen vuoksi Euroopan yhteisön on oltava osallisena kansainvälisissä maataloussopimuksissa, jotka ovat tärkeä keino seurata maailmanlaajuista kehitystä ja puolustaa yhteisön etuja kyseisten tuotteiden osalta. Kansainvälisen viljaneuvoston tavoitteet voidaan saavuttaa EY:n jäsenmaksun ansiosta. Kansainvälinen viljaneuvosto, joka hallinnoi sopimusta viljojen kauppaa koskevasta vuoden 1995 yleissopimuksesta ja elintarvikeapua koskevasta vuoden 1999 sopimuksesta, edistää sopimusten tavoitteita, joihin kuuluvat mm. kansainvälinen yhteistyö, tilastotietojen vaihto ja markkinakehityksen ennakoiminen sekä elintarvikeapua koskevan yleissopimuksen osalta sen takaaminen, että kehitysmaat saavat Euroopan unionilta vähimmäismäärän elintarvikeapua. Näin ollen sopimuksiin osallistuminen on EY:n etujen mukaista. Jäsenmaksut sovitaan vuosittain, ja ne on maksettava niin kauan kuin EY on sopimusten osapuoli. Jos EY:n pitäisi toteuttaa yksinään samat toimet kuin kansainvälinen viljaneuvosto toteuttaa, niistä aiheutuvat kokonaiskustannukset olisivat epäilemättä paljon korkeammat kuin jäsenmaksut. 5.2. Suunnitellut toimet ja yhteisön rahoitustukea koskevat yksityiskohtaiset säännöt EY maksaa jäsenmaksun vuosittain kansainväliselle viljaneuvostolle. Maksuja maksetaan niin kauan kuin EY on sopimusten allekirjoittajana. Euroopan yhteisö ja jäsenvaltiot osallistuvat täysipainoisesti kansainvälisen viljaneuvoston toimintaan ja saavat nauttia kaikista jäsenyyden mukanaan tuomista eduista. 6. RAHOITUSVAIKUTUKSET 6.1. Kokonaisrahoitusvaikutus Maksusitoumusmäärärahat (kolmen desimaalin tarkkuudella): Tämän ehdotuksen arvioidut kustannukset ovat 0,440 miljoonaa euroa (0,327 Englannin puntaa), mutta ne on otettu huomioon jo viljojen kauppaa koskevan vuoden 1995 yleissopimuksen viimeisimmän jatkamisen yhteydessä. Vaikka tämän päätöksen tarkoituksena on jatkaa elintarvikeapua koskevan vuoden 1999 yleissopimuksen voimassaoloaikaa, olisi otettava lisäksi huomioon, että elintarvikkeiden hinnat ja kuljetuskustannukset ovat (korkeiden energianhintojen vuoksi) kasvussa ja komissio kartoittaa parhaillaan määrärahatarpeita ja keinoja hankkia lisävaroja kyseisten sitoumusten täyttämiseen mahdollisesti liittyvien puutteiden korjaamiseksi. 6.2. Laskenta Näiden kahden yleissopimuksen soveltamiseen liittyvät menot katetaan kaikkien viljoja koskevan yleissopimuksen jäsenten maksamilla vuotuisilla osuuksilla. Kunkin jäsenen maksuosuus kunakin varainhoitovuonna vahvistetaan suhteessa kyseisen jäsenen äänimäärään, joka suhteutetaan jäsenten kokonaisäänimäärään. Kunkin jäsenen äänimäärää mukautetaan kansainvälisen viljaneuvoston kokoonpanon mukaan, kun kyseisen varainhoitovuoden talousarvio hyväksytään. Yleissopimuksen osalta kokonaisäänimäärä on 2 000, josta Euroopan unionilla on 399 ääntä varainhoitovuonna 2006/2007. Luvun on määrä olla sama varainhoitovuonna 2008/2009. Äänikohtaisten kustannusten arvioidaan voimassaolon jatkokaudella olevan 1 103 euroa (399 ääntä x 1 103 €/ääni = 440 000 €). 7. VAIKUTUKSET HENKILÖSTÖÖN JA HALLINTOMENOIHIN 7.1. Vaikutus henkilöstöön Laji | Toimenpiteen hallinnointiin tarvittava nykyinen ja/tai uusi henkilöstö | Yht. | Toimintaan liittyvien tehtävien kuvaus | Vakinaisten toimien määrä | Väliaikaisten toimien määrä | Virkamiehet ja väliaikaiset toimihenkilöt | A B C | 0.2 0.1 – | – – – | 0.2 0.1 – | Kansainvälisen viljaneuvoston kokousten valmistelut ja seuranta | Muu henkilöstö | – | – | – | Yhteensä | 0.3 | – | 0.3 | 7.2. Henkilöstön taloudellinen kokonaisvaikutus Henkilöstön laji | Määrä euroina | Laskentamenetelmä* | Virkamiehet Väliaikaiset toimihenkilöt | 35 400 | 0.3 x 118 000 | Muu henkilöstö | Yhteensä | 35 400 | * Henkilöstö- ja hallintotarpeet katetaan toimenpiteen hallinnosta vastaavalle pääosastolle myönnetyistä varoista vuotuisen talousarvion puitteissa. Määrät vastaavat 12 kuukauden kokonaismenoja. | 8. SEURANTA JA ARVIOINTI 8.1. Seurantamenettely Komission yksiköt osallistuvat täysipainoisesti kansainvälisen viljaneuvoston hallintokomiteoiden ja neuvoston työhön. Nämä elimet vahvistavat talousarvion maksuosuudet. Kokousraportit ja kokouksissa tehdyt päätökset julkaistaan, ja ne ovat vapaasti jäsenten käytettävissä. 8.2. Suunniteltua arviointia koskevat yksityiskohtaiset säännöt ja arviointitiheys Ehdotetun tukitoimen erityisluonteen (jatketaan Euroopan yhteisön osuutta kansainvälisen viljasopimuksen hallinnollisesta talousarviosta) ja suhteellisen pienen summan vuoksi riippumattoman arvioinnin tekeminen ei vaikuta perustellulta. Euroopan yhteisön osuuden jatkamisen asianmukaisuutta ja hyötyä arvioidaan sisäisesti säännöllisin väliajoin sillä perusteella, kuinka aktiivisesti komissio osallistuu hallintokomiteoiden ja kansainvälisen viljaneuvoston työhön. 9. PETOSTEN TORJUNTATOIMET EY:n rahoitusosuuksien toteutuminen ja valvonta tarkastetaan kansainvälisen viljaneuvoston sopimuksen sääntöjen mukaisesti. Erityiset tilintarkastusta ja valvontaa koskevat yksityiskohtaiset säännöt annetaan tämän kansainvälisen järjestön oikeusperustan puitteissa. Riippumaton ulkopuolinen tilintarkastaja varmentaa järjestön tilit. Tämän jälkeen kansainvälisen viljaneuvoston toimivaltainen elin hyväksyy ja julkaisee varmennetut tilit. [1] EYVL L 163, 4.7.2000, s. 37.